उसका दिल जीतना (Winning Her Heart) आकर्षण को समझें (Understanding Attraction) अपना सोच को बड़ा करना (Keeping Your Mind Open) अमेजिंग बनिए (Being Amazing) उसको बराबरी का दर्जा दीजिये (Treating Her as an Equal)
उसको जान पाना, मतलब सिर्फ उसके जन्मदिन और जन्मस्थान को याद रखना ही नहीं, बल्कि इससे कहीं ज्यादा कुछ है। उसके साथ समय बिताएं, विश्वास बनाएँ और उसकी उन बातों का महत्व समझने की कोशिश करिए जिन्हें वो अक्सर दर्शाती  भी नहीं है। यदि उसे पानी से डर लगता है, तो उसके इस डर के बारे में जानिए (और यह भी कि वह डरती क्यों है) या उसके किसी ऐसे पल के बारे में जानिए जब वह सबसे ज्यादा शर्मिंदा हो गई थी (और उसे उस पल को हँसी में उड़ा देने में सहायता करिए)। समझिए कि वह क्या सोचती कैसे है और वह किस पर विश्वास करती है। इससे आपको उसे पूर्ण व्यक्ति के रूप में पसंद कर पाने में सहायता मिलेगी और यह बात, जितना आप समझते हैं, उससे कहीं अधिक उसे पसंद आएगी।  इसका एक बढ़िया तरीका है उससे एक ऐसा प्रश्न पूछना जिसका उत्तर सिर्फ हाँ या नहीं में ना में ही दिया जा सके। जैसे कि, मनोवैज्ञानिक आर्थर ऐरोन (Arthur Aron), अपने उन 36 प्रश्नों की सूची के लिए मशहूर हो गए हैं, जो उन्होंने लोगों में निकटता बढ़ाने के लिए तैयार की है। वे क्रिएटिव और खुले विचारों वाले हैं और ये सवाल उसकी पसंदीदा मूवी से भी ज्यादा रुचिकर चीजों के संबंध में हैं।  जैसे कि आप यह पूछने का प्रयास कर सकते हैं, “क्या आप प्रसिद्ध होना चाहती हैं? किस प्रकार से?” या “आपके अनुसार एक आदर्श दिन कैसा होना चाहिए?” इससे ना केवल आपको उन्हें बेहतर ढ़ंग से जानने का मौका मिलेगा, बल्कि इससे यह भी प्रदर्शित होगा कि आप उसको स्मार्ट समझते हैं और आपके लिए उनकी राय भी मायने रखती है। फिर उन्हीं चीज़ों को उसके साथ मिलकर करिए। कुछ ऐसी चीज़ करना जो कि आप जानते हैं, कि उसे पसंद है, इससे एक और लाभ यह होता है कि वह उसे करते समय सहज और सुरक्षित महसूस करती हैं। यदि वह आपके साथ डेट पर जाने में सहज महसूस करती है, तो ऐसे में उसके आपके करीब आने की, आपका हाथ पकड़ने की या यहाँ तक कि आपको चूम लेने तक की, संभावना बढ़ जाती है। चाहे उसे सर्फिंग पसंद हो या घुड़सवारी, या शॉपिंग, या बेकिंग (Baking), जो भी करना उसको सबसे अधिक पसंद हो, उसमें आपके साथ उसे भी शामिल करना एक अच्छा विचार होगा। उसकी किसी सहेली से पूछिये कि वो अपने खाली समय में क्या करना पसंद करती है या यदि आपको ही उससे पूछने की हिम्मत आ गई हो तो फिर खुद ही पूछ लीजिये। (भाग्य आपका साथ देगा।) इस प्रकार उसको पता चलेगा कि आपने समय निकाल कर पता लगाया है कि उसे क्या पसंद है, और यह भी कि उसे खुश करने के लिए आप हर एक कोशिश करने को तैयार हैं। उसे क्या करना पसंद है, वही करने के लिए जरूरी नहीं कि आप डेट ही प्लान करें, लेकिन यदि उसे इस तरह से किसी के लिए खास बनना अच्छा लगता है, तो फिर आपको उसे डेट पर ले जाने का जरुर सोचना चाहिए। जब आप इस बड़े कदम को उठाने के लिए खुद को तैयार महसूस करें, तब किसी जानी-पहचानी जगह जैसे कि मूवी, कॉफी शॉप या फिर किसी कॉन्सर्ट में जाने की कोशिश करें। यदि आप उसको एम्यूजमेंट पार्क (amusement park) या फिर होंटेड हाउस (haunted house) में ले जाएँगे, तो ये आपके लिए ज्यादा बेहतर हो सकता है; और इसका कारण ये है, कि एक स्टडी से यह पता चला है कि डेट पर इस तरह की उत्तेजना से या फिर डर की वजह से मस्तिष्क में उन केमिकल्स के बहाव में मदद मिलती है जिनसे दो लोगों के बीच में लगाव पैदा होता है। पहले एक बार संभल कर विचार कर लीजिये कि आपके अनुसार "डेट" किसे कहा जाना चाहिए। आम तौर पर, यदि आप पहले से लड़की के दिल में घर कर चुके हैं, और इस बात की पुष्टि करने के लिए उसे जाहिर तौर पर डेट पर ले जाना चाहते हैं, ताकि आपको पता चल जाए कि आप दोनों एक ही स्थिति से गुजर रहे हैं या नहीं। लेकिन यदि आप अभी तक उसका दिल नहीं जीत पाये हैं, तो ऐसे में रिश्ते को जरा धीरे-धीरे ही आगे बढ़ाना उचित होगा, और उसके साथ रोमानी संबंध बनाने से पहले जरूरी है कि आप उसे एक अच्छे फ्रेंड की तरह पा लें। कभी-कभी ऐसा होता है, कि यदि लड़की को लगता है, कि आप दोनों के बीच में अभी फ्रेंडशिप अच्छी तरह से नहीं हो पायी है, तो ऐसे में उसे आपके साथ रोमानी संबंध बनाने में जरा सी झिझक महसूस होगी। आप भी उससे पहली मुलाक़ात में या फिर शायद पहली कुछ डेट्स में भी अपनी गर्लफ्रेंड बनने का नहीं पूछना चाहते होंगे। हालांकि, किसी न किसी समय आपको कहना तो पड़ेगा ही और यह भी स्पष्ट करना होगा कि आपकी उसमें रोमानी दिलचस्पी है। यदि आप बहुत ज्यादा समय तक इंतजार करेंगे, तब आप खुद को उसके एक सिर्फ अच्छे फ्रेंड ही बने रहने का जोख़िम उठा लेंगे। ऐसे में किसी भी तरह की अस्पष्टता रखना आपके लिए हानिकारक हो सकता है। जब आपको लगे कि आपकी दिलचस्पी को ज़ाहिर करने का समय आ गया है तभी आप इसका कोई एक स्पष्ट संकेत दे सकते हैं। जैसे कि यदि आप दोनों ने आनंददायक समय बिताया हो तो अपनी बातचीत को निरर्थक बातों पर ही समाप्त मत कर दीजिये। ऐसा कुछ कहिए, “आज की शाम तो बहुत अच्छी गुज़री। यदि मैं कल आपको फ़ोन करूँ, तो क्या यह ठीक होगा?” हाँ ये हो सकता है कि आपको लगे कि आप लड़की को जल्दी-जल्दी अपने बारे में सब कुछ बता दें ताकि उसको पता चल जाए कि आप कितने अच्छे व्यक्ति हैं, या फिर आप उसे फौरन ही ये बता दें कि वो आपको कितनी अच्छी लगती है। ऐसा करना, इन दो कारणों से अच्छा विचार नहीं है:  पहला तो यह है कि इसका मतलब यही हुआ कि आप अपने बारे में बहुत ज्यादा बातें कर रहे हैं और उसकी बातों को सुन ही नहीं रहे हैं। दूसरा यह, कि आप हर चीज़ों के बारे में बहुत जल्दी सारी बातें कर रहे हैं। पहली कुछ डेट्स में आपको न तो अपने बॉस की बुराई करनी चाहिए और न ही ये समय अपनी पूर्व प्रेमिका के घटियापन की चर्चा करने का है। इस प्रकार से आपके हर एक रहस्य को उजागर करना, आपको वास्तव में कटु और उतावला दर्शा सकता है, या ऐसा भी दर्शा सकता है कि आपको व्यक्तिगत सीमाओं की अच्छी समझ नहीं है। ऐसा नहीं है कि आपको बहुत रहस्यमय इंसान बनकर रहना है, लेकिन बातचीत की शुरुआत पहले अपनी पसंद और नापसंद से होने दीजिये। यदि वो आपको पसंद कर रही होगी, तो वो खुद ही आपसे आपके बारे में सवाल करेगी। केवल इतना ध्यान रखिए कि आपके और उसके बीच बातों के आदान-प्रदान में संतुलन बना रहे, कुछ वो कह दें और कुछ आप सुन लें। इसका मतलब ये बिल्कुल नहीं है कि आप उससे एकदम ही अलग हो जाएँ, लेकिन इसका मतलब ये है, कि आगे क्या होने वाला है इसका नियंत्रण सिर्फ उसके हाथ में हो। उसको किसी संबंध में रहने के बोझ तले दबाकर या उसके लिए ज़बरदस्ती मजबूर करके आप जिसकी आशा लगाए हुए हैं, उसके विपरीत ही कुछ होगा। उसको दिखाइए कि आपसे अलग भी उसकी एक जिंदगी है, और उस के लिए आपके मन में सम्मान भी है; जब आप किसी लड़की को थोड़ी स्वतंत्रता देते हैं, तब वह आपसे अपनी शर्तों पर प्रेम करने के लिए आ जाती है।  जब आप उसको उसकी आज़ादी दें, तब उससे दूरी बनाने से बचिए। नियमित रूप से उसको फ़ोन करते रहिए और यह दिखाते रहिए कि आपकी उसमें दिलचस्पी बरकरार है। यदि आप शर्मीले हैं, तब उसे बहुत अधिक दूरी मत रखिये अन्यथा उसे लगेगा कि आपकी उसमें रुचि नहीं है। यदि आप चाहते हैं कि वह आप पर ध्यान दे, तो आपको आपकी बनाई हुई दीवार से थोड़ा बाहर आना होगा। यदि आप उसके साथ अभी हाल ही में डेट पर गए हों, और आप दोनों के बीच में सब कुछ ठीक-ठाक हुआ हो, और यह सब शुक्रवार को हुआ हो, तब उससे कहिए कि आप वीकेंड होने से पहले ही उसे फ़ोन करेंगे। शनिवार को उसे अपना काम करने दीजिये और फिर उसे रविवार को फ़ोन कर कहिए कि आपको उसके साथ बहुत अच्छा लगा था और आप उसके साथ वापस फिर से जाना चाहेंगे, यदि मुमकिन हो तो अगले सप्ताहांत पर। यही वह अच्छा समय है जब आप उसे किसी होने वाली पार्टी या किसी डाँस प्रोग्राम के लिए साथ चलने को कह सकते हैं। उसे उसकी आज़ादी देना उसे यह दर्शाता है कि आपका स्वयं पर कितना विश्वास है। आप मूल रूप से उससे कह रहे हैं कि, “मेरा समय आपके साथ अच्छा बीता, और मैं आपको पसंद करता हूँ, लेकिन मैं आपके साथ किसी भी प्रकार की ज़बरदस्ती नहीं करना चाहता, क्योंकि मैं एकदम व्याकुल नहीं हूँ। “लड़कियाँ और लड़के दोनों ही ऐसे लोगों की ओर आकर्षित होते हैं जो कि शांत और धैर्यवान होते हैं, जो जल्दीबाज़ी नहीं करते हैं और जो व्याकुल नहीं होते हैं। हमारे अंदर उमड़ने वाले भाव, विचारों और प्रेम-संबंधी आशाओं की तह में ही हमारी मूल बायोकेमिस्ट्री (biochemistry) है। हम बने ही मोहब्बत करने के लिए हैं! आकर्षण, मस्तिष्क की केमिस्ट्री (brain chemistry) पर आधारित है। न्यूरोट्रान्स्मिटर्स (Neurotransmitters) का एक समूह जिसे मोनोअमीन (monoamines) कहते है, (डोपामाइन (dopamine), नॉरएपीनेफ्रीन (norepinephrine) और सिरोटोनिन (serotonin)), ये सारे हमारे मन में कुछ ऐसी भावनाएँ उत्पन्न करते हैं जिनका अनुभव हम आकर्षण की तरह करते हैं।  डोपामाइन आपके मस्तिष्क का एक “फ़ील गुड” केमिकल है (यहीं से वह टर्म “डोप (Dope)” आता है)। यह आपके मस्तिष्क की मोटिवेशन और रिवॉर्ड प्रक्रिया से भी संबंधित है। जब आप किसी ऐसे से मिलते हैं जिसकी ओर आप आकर्षित हों, तब ये डोपमिन फ़ील गुड केमिकल का “एक प्रतिफल की तरह” आपके शरीर तंत्र तक भेजने लगता है।  नॉरएपीनेफ्रीन (Norepinephrine), जिसे नॉरएड्रीनेलिन (noradrenalin) के नाम से भी जाना जाता है (मगर यह एड्रीनेलिन से अलग होती है), ये आपके सेंट्रल नर्वस सिस्टम (central nervous system) को संदेश देता है। नॉरएपीनेफ्रीन (Norepinephrine), आपके मन तक उन खबरों को पहुँचने से पहले “थाम लेने” की क्षमता के लिए उत्तरदायी होती है जो कि आपके सामने मौजूद आपके स्मार्ट पार्टनर के मुकाबले, उतनी दिलचस्प नहीं होती। सिरोटोनिन (Serotonin) आपके शरीर की अनेक गतिविधियों को नियंत्रित करता है, उन भावनाओं में काम भावना और शरीर का तापमान शामिल है। जब कभी भी आप किसी की तरफ बहुत ज्यादा आकर्षित होते हैं तो सिरोटोनिन आपके शरीर के तापमान को थोड़ा कम कर देता है जिसकी वजह से आपकी त्वचा में विद्युत् प्रवाह (conduct electricity) की क्षमता थोड़ी बढ़ जाती है। इसी के परिणामस्वरुप, प्रेम भावना, आपकी त्वचा में एक तरह की झुनझुनी सी पैदा कर सकता है।  वास्तव में, एक्सपर्ट्स (experts) का कहना है कि आकर्षण भी मस्तिष्क में उन्हीं सारे रसायनों को उत्तेजित करता है जिन्हे डोपामाइन और ऑक्सीटोसिन जैसा नशा उत्तेजित करता है। यदि कोई लड़की आपकी ओर आकर्षित नहीं होती है, तो भी इसका आपसे कोई लेना देना नहीं होता है: ये तो सिर्फ हर एक व्यक्ति के मस्तिष्क में उपस्थित रसायनों का खेल है और ये उन्ही से ही पैदा होता है। रट्गर्स यूनिवर्सिटी (Rutgers University) के एक रिसर्चर के अनुसार, मस्तिष्क को किसी के आकर्षक होने या ना होने का निर्णय करने में “एक सेकंड से भी कम समय” लगता है। अब इस एक पल या फर्स्ट इम्प्रैशन ((first impression) में आप या तो सामने वाले के प्यार में पड़ जाओ या फिर अपने आप को इससे बाहर निकाल लो। यदि ऐसा नहीं भी हो पाता है, तब भी इसको व्यक्तिगत तौर पर मत लीजिये: अक्सर लोग स्वाभाविक आवेगों का सामना करने में सक्षम नहीं होते हैं और उनके इस निर्णय का शायद आप से कोई लेना देना नहीं। अब जैसे कि, कुछ महिलाएं ऐसे पुरुषों की ओर आकर्षित होती हैं जो किसी भी तरह के जोख़िम उठाने में नहीं घबराते हैं, वहीँ दूसरी तरफ कुछ ऐसे पुरुषों को आकर्षक समझती हैं, जो हर कदम फूँक-फूँक रखते हैं। ये हर व्यक्ति के अपने खुद के विचार हैं, और ये कैसे भी हो सकते हैं, इनका किसी भी प्रकार का होना गलत नहीं है।   आकर्षण को पूरी तरह से समझ पाना, इतना आसान नहीं है, इसमें इंसानी मनोभावों के रहस्यों की काफी सारी परतें मौजूद हैं। ये चाहे जो भी हो, लेकिन इससे एक बात तो स्पष्ट हो जाती है कि मोहब्बत होना और किसी के प्रति आकर्षण हमारी बनावट के मूल तत्व हैं। और ये सब उस स्तर पर होता है जिस स्तर पर हमारी सोचने-समझने की शक्ति काम करना बंद कर देती है। और कभी कभी तो ये केमिस्ट्री “वास्तव में” सही या गलत साबित होती है। लडकियाँ आम तौर पर ऐसे लड़कों की तरफ़ आकर्षित होती हैं जिन्हें देखकर लगता है, कि वे अपना ध्यान रख सकते हैं। इसमें आपका सही ढंग से तैयार होना और आपकी अच्छी हैल्थ भी शामिल हैं। अपने शरीर को मज़बूत और स्वस्थ दर्शाना और अंदर से भी ऐसा ही महसूस करना, दोनों ही आपकी “प्रजनन शक्ति” का एक महत्त्वपूर्ण और विकासवादी संकेत है – साधारणतया, ये आपके मज़बूत और हैल्दी जीन्स (genes) की भी निशानी है।  अपने आप को अच्छी तरह से तैयार और हैल्दी रखकर, आपको खुद पर ही विश्वास जागेगा और आप खुद को लेकर गर्वित भी महसूस करेंगे, और आपको बता दें कि ज्यादातर लोग इसे काफी आकर्षक भी मानते हैं। इसका मतलब यह बिल्कुल भी नहीं है कि आप एकदम से, या तो लंबी दौड़ के धावक बन जाएँ या फिर बॉडी बिल्डर। आप चाहें तो किसी जिम में या फिर किसी फ़्रिस्बी (Frisbee) टीम में शामिल होने का सोच सकते हैं, ताकि आप खुद को लेकर जरा ज्यादा हैल्दी और आत्म-निर्भर महसूस कर सकें और इन सबके परिणाम-स्वरूप आप और भी ज्यादा अधिक आकर्षक भी हो जाएँ। आप अपने आप में जितना ज्यादा सुधार कर सकें, कर लें और एक बात का ध्यान रखें कि आपको अपने प्रति हमेशा ईमानदार बने रहना है और अच्छे दिखने के चक्कर में खुद को पूरी तरह से नहीं बदल लेना है। आपका रूप, रंग और आपकी उपस्थिति, आपके द्वारा सामने वाले पर डाले जाने वाला सबसे बड़ा फर्स्ट इम्प्रैशन (first impression) होगा। आमतौर पर यही सबसे मज़बूत भी होता है। आप एक ऑनलाइन प्रोफ़ाइल तैयार करके किसी से भी बातचीत कर सकते हैं, लेकिन बाद में जब आप उनसे आमने-सामने होकर मिलते हैं और उस वक्त आपके शरीर से गंदी बदबू आती है और साथ ही आप पुराने और गंदे कपड़े पहने होते हैं, तो वह किसी भी ऑनलाइन चैट रूम के मुकाबले सामने वाले पर अधिक मज़बूत प्रभाव डालता है।  अपने शरीर की गंध को नियंत्रण में रखें। ज्यादातर लड़कियों को शरीर से आने वाली गंदी बदबू बिल्कुल भी अच्छी नहीं लगती है। ऐसे पुरुष जो नियमित रूप से स्नान न करते हों, पसीने की बदबू कम करने के लिए सेंट ना लगते हों या फिर बदबूदार कपड़े पहनते हों, वो हमेशा असफल ही रहेंगे। अपने शरीर का ध्यान रखिए। हर कोई प्यार पाने का हकदार है: फिर चाहे वो व्यक्ति मोटा हो, उसे शरीर पर दाग हों या फिर वो गंजा हो रहा हो, या चाहे कुछ भी। आप चाहे जैसे भी हो, आप अच्छे हैं और बस आप अपने रंग-रूप को बेहतर तैयार करने के लिए अपनी तरफ से हर संभव प्रयास कर लें, इससे आप आकर्षक तो लगेंगे ही साथ ही, आपमें ज्यादा विश्वास की भावना भी जागेगी। आकर्षक कपड़े पहनिए। हर एक इंसान को इस बात का बोध रहता है कि कौन से कपड़े आकर्षक लगेंगे और किन्हें पहनकर आपके जेंटलमैन होने, विश्वसनीयता तथा पुरुषत्व के सामाजिक चिन्ह सामने आते हैं। यदि आपका पहनावा आकर्षक नहीं है, कपड़े ढीले हैं या फिर आपने एकदम अलग ही तरह के कपड़े पहन रखे हैं, तो इससे इन्हें पहनने वाले के अंदर कुछ कमी होने के संकेत मिलते हैं। शारीरिक संकेत या तो चेतन (जैसे किसी को आँख मारना) या अवचेतन (जैसे कि होंठों का लाल होना या कंपकंपाना) हो सकते हैं। हर एक इंसान बॉडी लैंग्वेज के जरिये बहुत सारे संकेतों को देते हैं, जिसमें आकर्षण की भाषा भी शामिल है। फिजिकल आकर्षण के संकेत देने वाले हाव भाव से ये कुछ मूल संदेश मिलते हैं:  मैं मौजूद हूँ: संभावित साथी की अनुपस्थिति में विश्वासपूर्ण और संतुलित दिखना। मेरी आपमें रुचि है: जब कभी भी कोई इंसान हेलो (Hello) बोलता है, तब एक फ्लर्टी कन्वर्सेशन की शुरुआत होती है। मैं हानि रहित हूँ: आपके वर्ताव में कुछ भी आक्रामक या "असंतुलित" नजर नहीं आना। मैं फर्टाइल हूँ: आपका स्वस्थ, युवा, ऊर्जापूर्ण रंगरूप। मैं सुलभ हूँ: हाव भाव में खुलापन एवं सहजता। शरीर के वे हाव भाव जो यह कहते हुये लगते हैं “मैं उपलब्ध हूँ” और “मैं सुलभ हूँ” यह सुझाव देते हैं कि दूसरा व्यक्ति भी इस मानसिक स्थिति में है कि वह आपके संकेतों को ग्रहण कर सके। इन चीज़ों पर ध्यान दीजिये:  मुस्कुराहट। आपसे नज़रें मिलाना। ऊपर देखना (फ़ोन में एकटक देखते रहने के बजाय)। खड़े या बैठे हुये, हाथों और पैरों को एक दूसरे से बांधे रखने के स्थान पर खुले रखना। बातें करते समय अपने पैर को आपकी ओर रखना। दूर से भी आप पर नजर का होना, फिर कुछ पल के लिए कहीं और देखना फिर वापस आपकी ओर देखना--वो भी घूरे बिना। कुछ हाव-भाव एकदम अवचेतन होते हैं और ये तब सामने आते हैं, जब हम किसी की ओर आकार्षित हो जाते हैं। अन्य तो हमारे चेतन व्यवहार होते हैं। इन संकेतों को देख कर आप समझ सकते हैं कि लड़की के प्रति आपकी जो कोमल भावनाएँ हैं क्या वे पारस्परिक भी हैं।  गालों पर लाली आना। होंठों का लाल होना या होंठ जो अधिक भरे हुए दिखें। आँखों का फैलना  व्यक्ति द्वारा आपके रास्ते में आने वाली “बाधा” को हटाना--जैसे कि आप दोनों के बीच में रखे हुये बैग को वहाँ से हटा देना। दिल की धड़कन का अचानक से बढ़ना या साँसों का बहुत तेज़ हो जाना। होंठों पर ज़बान फेरना  आंशिक रूप से आपके हाव भावों की नक़ल करना। जैसे कि यदि आप अपने शरीर का भार एक पाँव से दूसरे पाँव पर डालते हैं, तो शायद कुछ पलों के बाद वह भी ऐसा ही कुछ करती है। क्षणिक स्पर्श। जैसे कि हल्के से पल भर के लिए आपकी हाँथ, कलाई, या घुटने का स्पर्श। याद रखिए: इनमें से किसी भी व्यवहार का यह निश्चित अर्थ नहीं है कि वो भी आपकी ओर आकर्षित है। हालांकि ये अच्छे संकेत हैं, लेकिन एकदम से किसी भी निर्णय पर मत पहुँच जाइए। गुलाबी गालों वाली और फैली हुयी आँखों वाली लड़की जिसने अभी अभी बस में आपके लिए जगह बनाई है, शायद केवल सभ्यतावश ऐसा कर रही हो और आँखों में जल्दी से लालिमा छा जाने वाली लड़की शायद अभी आँखों के डॉक्टर के पास से आ रही हो! उसकी सेक्सुअलिटी (sexuality) का अंदाज़ा ना लगाएँ। इस तरह से आप सिर्फ एक असभ्य इंसान ही लगने वाले हैं, और शायद उसकी दोस्ती को भी खो दें। किसी भी लड़की की ओर से आने वाली सच्ची मुस्कुराहट का मतलब यही है कि वो भी खुद को आपके लिए अधिक आकर्षक बनाना चाहती है। (और ये शायद इस बात का संकेत भी हो सकता है कि उसकी और आपकी अच्छी फ्रेंडशिप के कारण वो ऐसा करती हो, तो इसलिए किसी भी नतीजे पर पहुँचने से पहले हाव भाव के अन्य संकेतों को समझना भी सुनिश्चित करिए)। इसके असली होने या ना होने की जानकारी पाने के लिए गौर से देखिये कि वो मुस्कुराने के लिए चेहरे की किन मांसपेशियों का उपयोग करती है। वास्तविक मुस्कुराहटें, जिन्हें “डुशेन मुस्कुराहट (duchenne smiles)” भी कहते हैं, इसमें मुंह की मांसपेशियों के साथ ही आँखों के आस-पास की मांसपेशियों का भी इस्तेमाल होता है। नक़ली मुस्कुराहट में केवल मुँह के पास वाली मांसपेशियों में ही हरकत होती है और ये मुस्कुराहटें जरा सी तनावपूर्ण और फीकी भी दिख सकती हैं। इसी कारण से मॉडल्स (Models) को “अपनी आँखों से मुस्कुराने” की सलाह दी जाती है। अब जबकि आपने इसे समझ लिया है, तो फिर चाहे आपको अवसर मिले या नहीं, आप आपकी बॉडी लैंग्वेज के जरिये कुछ इशारों से भी उनमें आपकी दिलचस्पी को प्रदर्शित करने के लिए ऐसा जरुर कर सकते हैं।  उससे नज़रें मिलाकर मुस्कुराइए। जरा उसके करीब हो जाइए। यदि आप कॉफी शॉप में हैं, तो उसके पास वाली टेबल पर आ जाइये या फिर यदि उस पर कॉफ़ी या कुछ गिर जाए, तो फ़ौरन जाकर उसके लिए टिश्यू पेपर लेकर आइये। इस तरह से उसे आपके तरफ से आने वाली आकर्षण की भावना का अहसास होगा और जिसकी वजह से वो भी आप की तरफ आकर्षण महसूस करेगी।  उससे बात करते समय या उसकी ओर देखते समय सिर को उसकी ओर झुकाइए। सिर का झुकाना भी किसी की रुचि का संकेत होता है। इसे “पिक अप लाइन” भी कहते हैं, ये वही पहला क़दम होता है, जिसे आप बातचीत शुरू करने के लिए लेते हैं। हालांकि इस तरह से पिक अप लाइन इस्तेमाल करने वाले लोगों को अक्सर ही घृणा की दृष्टि से देखा जाता है लेकिन आपको ये पहला क़दम उठाने के लिए “घृणित” होने की जरूरत नहीं है। कुछ स्टडीज़ के अनुसार ये तीन प्रकार के होते हैं:   स्पष्ट रूप से शुरुआत करने वाले। ये ईमानदार होते हैं और ऐसे लोग सीधे असली मुद्दे पर आ जाते हैं, जैसे कि “मेरे विचार से आप वास्तव में आकर्षक हैं” या “मैं थोड़ा शर्मीला हूँ, लेकिन फिर भी मैं आपसे बात करना चाहूँगा।” आमतौर पर, पुरुष ऐसा चाहते हैं, कि जब दूसरे उनके साथ बातचीत शुरू करें, तो वो भी इसी प्रकार की शुरुआत को पाना चाहते हैं। हानि रहित” शुरुआत करने वाला। इस तरह के लोग बातचीत तो शुरू कर देते हैं, लेकिन इन्हें मुद्दे पर आने में काफी समय लगता है, जैसे ये कुछ ऐसा बोलेंगे, “इस जगह के बारे में आपका क्या विचार है?” या “क्या आप अक्सर यहाँ आती हैं?” आमतौर महिलाएं किसी भी कन्वर्सेशन की ऐसी ही शुरुआत की चाह रखती हैं।  प्यारी/बकवास शुरुआत करने वाला। ये करते तो मजाक हैं, लेकिन ऐसे लोग कभी-कभी डबल मीनिंग बातें या कुछ अनचाही बातें भी कह देते हैं, जैसे कि, “आप अपने अंडे कैसे पसंद करेंगी स्क्रैम्ब्ल्ड (scrambled) या संसेचित (fertilized)?” ऐसा नहीं है, कि ये हमेशा गलत ही लगे, बल्कि कभी-कभी ये “बात चीत शुरू करने के लिए” अच्छे साबित होते हैं, लेकिन फिर भी इनका इस्तेमाल करते हुए आप आप एक निर्बल, व्यग्र और विचित्र ही तरह से दिखने का जोख़िम उठा रहे होते हैं। वैसे पुरुष और स्त्रियाँ दोनों ही आमतौर पर इसको सबसे घटिया विकल्प मानते हैं। यदि आप किसी लड़की से बातचीत शुरू करने का प्रयास कर रहे हैं, तब आपके लिए सबसे अच्छा यही होगा कि आप हानिरहित शुरुआत करने वाली विधि का ही उपयोग करें। स्टडीज से ये भी पता चला है कि यदि आप ईमानदार और समर्थन देने वाली शुरुआत करते हैं, तो इसके परिणाम से अक्सर लंबे समय तक टिके रहने वाले संबंध ही बनते हैं वहीँ दूसरी ओर ऐसी शुरुआत नीतियाँ जिनमें चालाकी या बेईमानी होती है (जैसे कि प्यारी/बकवास वाली शुरुआत) आमतौर से परिणामस्वरूप कुछ ही समय वाले संबंध ही देती हैं। स्पर्श करना भौतिक आकर्षण को दर्शाने का एक बढ़िया तरीक़ा है। यदि आप दोनों काफी समय से बातें कर रहे हों और लड़की आपमें दिलचस्पी लेती हुई दिखे, तो आप हल्के से उसकी बांह पर हाथ फिराने का या उसके हाथ को स्पर्श करने का प्रयास कर सकते हैं।  किसी भी लड़की को तब तक मत स्पर्श करिए जब तक कि वो आपमें उसकी दिलचस्पी होने का कोई निश्चित संकेत नहीं दे देती। इसके अलावा भी काफी सावधानी से आगे बढ़िए। सामान्य तौर पर अच्छा तो यह होगा कि तब तक प्रतीक्षा की जाये जब तक कि वो खुद ही किसी प्रकार के स्पर्श की शुरुआत ना कर दे। यदि लड़की आपके स्पर्श पर नकारात्मक प्रतिक्रिया दे तो, उससे माफ़ी माँग लें और फिर दोबारा ऐसा मत करिए। उसके प्रति सम्मान का प्रदर्शन करने से और उसे उसकी आज़ादी देने से आपको उसकी नज़रों में उठने का अवसर मिल सकता है। जो कि बाहरी रूप से आक्रामक होने से तो नहीं मिलेगा। सुनिश्चित करिए कि आपके शारीरिक स्पर्श सांस्कृतिक रूप से उचित हों। देखिये फर्क सिर्फ इतना है, कि जो मुंबई में स्वीकार्य होगा वह शायद जबलपुर में नहीं। इसी प्रकार शायद जो दिल्ली विश्वविद्यालय में उचित माना जाता हो वह शायद किसी छोटे शहर के एक छोटे से कॉलेज में अनुचित माना जाये। यदि आपको उसे छूने में जरा सा भी शक है, छूने से पहले उनसे इसके लिए पूछ लीजिये! जैसे कि हाथ मिलाने के लिए हाथ को आगे बढ़ाइए। या यह पूछिए कि, “क्या मैं आपको गले लगा सकता हूँ?” या “क्या आप अपनी पीठ पर सन-स्क्रीन लगवाने में मदद चाहेंगी?” इस प्रकार का शारीरिक स्पर्श ऐसा होता है जिसमें कि आप उसकी सीमाओं का आदर करते हैं और उस संबंध में स्पष्ट भी रहते हैं।  लड़की का स्पर्श करने के लिए एकदम उतावले मत हो जाइए। आपको फ्लर्टिंग की शुरुआत में ही लड़की को भौतिक रूप से स्पर्श “नहीं” करना है। स्पर्श करने के लिए बहुत अधिक कोशिश करना या फिर अत्यधिक दबाव बनाना, आप पर उल्टा भारी भी पड़ सकता है और आप एक " घटिया इंसान" रूप में सामने आ सकते हैं। स्पर्श करने के पल आपको बस “यूं ही कभी भी मिल जाएँगे”। यदि आप दोनों के बीच में संबंध और आकर्षण दोनों ही मौजूद है, तो ये पल भी खुद-ब-खुद ही आ जाएगा। आप दोनों कैफ़ेटेरिया में कुछ गप-शप करने पहुँचते हैं, या वह अपना हाथ मूवी देखते समय आपके हाथ पर रख देती है, या ऐसा ही कुछ। हर एक महिला, बिल्कुल आप ही की तरह अलग गुणों वाली होती है, उसकी अपनी खुद की एल अलग पर्सनालिटी होती है। सतर्क रहिये कि आप अपने मन में उसके बारे में कुछ ऐसा ना सोच लें, जिससे आप उसके बारे में किसी नेगेटिव परिणाम पर पहुँच जाएँ। वो आपकी एक नयी कार नहीं हैं, जिसका  कलर आपके अनुसार होगा और विकल्प भी आपके ही अनुसार ही मौजूद होंगे। अब ये निर्णय आपको लेना होगा कि आप उसकी इस पर्सनालिटी को या अन्य किसी चीज़ को हैंडल कर सकते हैं या नहीं--लेकिन उसे आपकी इच्छानुसार तैयार करने की कोशिश ना करें।  यदि आप यह निर्णय करते हैं कि उसकी चाहे जो भी दीवानगी हो, आप उसके साथ रह सकते हैं, तो फिर आपके इस निर्णय पर टिके रहिए। उसे बदलने का प्रयास मत करिए। ना तो उसकी इस दीवानगी की आलोचना करिए और ना ही उस पर चिड़चिड़ाइए। वो जैसी भी है उसे वैसा ही स्वीकार कर लीजिये।  उसकी ये अलग पर्सनालिटी उसे कोई बुरा इंसान नहीं बना देती है। चाहे आपको लगता भी हो कि कोई चीज़ ऐसी है जिसके कारण संबंध टूट सकते हैं, तब भी इस आदत के बारे में उल्टा-सीधा बोलने की कोई जरूरत नहीं है। वास्तव में यदि आप इस या फिर किसी भी संबंध में अपनी अधिकांश “अपेक्षाओं” को कम कर सकेंगे तब शायद आप अपने संबंधो से और भी ज्यादा खुश हो सकेंगे। हम अक्सर दूसरों से अनुचित चीज़ों की अपेक्षा करते हैं और जब हमें वह नहीं मिलती हैं तब हमें अप्रसन्नता और परेशानी महसूस होती है।  अब इसका मतलब ये बिल्कुल भी नहीं है कि आपकी उनसे कुछ अपेक्षाएँ होनी ही नहीं चाहिए या आप अपने साथ दुर्व्यवहार होने दें। अब जैसे कि उसने आपसे कहा है कि वह आयेगा/आएगी (यदि कोई कारण न उत्पन्न हो गया हो), तो ऐसे में आपकी उसके पहुँचने की उम्मीद लगाना निश्चित है, आपके साथ सम्मान और दयालुता के साथ पेश आए और दूसरों के साथ सहानुभूति तथा दयालुता दिखाये। हालांकि, यदि आपकी अपेक्षा यह है कि लड़की आपके मन की बात समझ ले, तब तो आपको शायद निराशा ही होगी क्योंकि किसी के भी मन की बात तो कोई भी नहीं समझ सकता। यह भी है कि, अब तक तो लोगों की पर्सनालिटी सेट हो चुकी होती है। जैसे कि वो महिला अक्सर देर से आया करती है और आपने इस संबंध में अपनी परेशानी उसे बताई भी है, लेकिन फिर भी उनमें कोई बदलाव नहीं आया है, तब संभावना यही है कि यह समस्या आगे भी ऐसी ही रहेगी। आप चाहें तो ये भी निर्णय कर सकते हैं कि इस परेशानी से निपट सकना एक बहुत बड़ी बात है या फिर आप यह निर्णय कर सकते हैं कि आप उसे वो जैसी (देर से आने की आदत) है वैसा ही रहने देना चाहते हैं जाये, आप उससे बदलने की उम्मीद नहीं करना चाहते हैं। किसी एक ही लड़की विशेष से प्यार करने की ज़िद मत ठान लीजिये, और न ही किसी ऐसी लड़की पर प्यार “थोपने” का प्रयास करिए जिसके मन में अभी वैसी भावना नहीं है! किसी भी बात का उतावलापन कभी भी आकर्षक नहीं होता है।  अपने दिल में सच्चे प्यार को पनपने के ज्यादा से ज्यादा अवसर देने के लिए अधिक लड़कियों से जान पहचान बढ़ाइए। स्कूल के सामाजिक और अन्य कार्यक्रमों में जाइए। यदि मित्र निमंत्रित करें तब दूसरे स्कूलों के सामाजिक कार्यक्रमों में जाने से हिचकिचाइए मत। पता नहीं कब आप किसी ऐसे विशेष से मिल जाएँ जो आपके होश उड़ा दे। कभी कभी जब आप प्यार को पाने की आशा ही छोड़ देते हैं, उसी समय वो अचानक सामने आ जाता है। ये ब्रह्मांड तो विचित्र तरीकों से काम करता है। खासकर यदि आपने हाल ही में बहुत गहन प्रयास किया है या आपको लगता है कि अब आपमें शक्ति नहीं बची है, तब इस कोशिश से बाहर आ जाने में हिचकिचाइए मत। हालांकि यह सहज ज्ञान के विपरीत लगता है और ऐसा करके थोड़ी हताशा भी होती है, मगर यह काम भी करता है: जब आप प्रयास करना बंद कर देते हैं, तब लडकियाँ आपको खोजना शुरू कर देती हैं। उसके लिए जोख़िम उठाइये: हो सकता है कि आपकी परिचित सभी लड़कियों के पहले से ही बॉयफ्रेंड हों या आपकी रुचि अपनी फ्रेंड्स में ना हो। आजकल बहुत से लड़के अपने तात्कालिक मिलने जुलने वालों से अलग हट कर अपने लिए प्यार तलाश कर पा रहे हैं। यदि आप एक उम्र में पहुँच गये हैं, तब इंटरनेट डेटिंग का का इस्तेमाल भी करके देखिये। यदि आप बाहरी गतिविधियों में रुचि रखते हैं, तब थोड़े विस्तृत स्तर पर शामिल हो जाइए ताकि जरूरत पड़ने पर आप यात्रा भी कर सकें। यदि आप अपनी सपने वाली लड़की की खोज कर रहे हैं, तब दिमाग खुला रखिए और जीवन में आए अवसरों पर यथा-संभव जोखिम उठाने का प्रयास करिए। ऐसा कौन है, जो किसी ऐसे व्यक्ति के साथ गंभीर संबंध बनाना चाहेगा, जो पूरे दिन बस बैठा ही रहे? यदि आप चाहते हैं कि वह आपके प्यार करे, तब ज़रा कुछ ऐसा करके उसे दिखाइए जिससे उसे लगे कि आप एक बेहतर जीवन जी रहे हैं। बाहर निकल कर ऐसी चीज़ें करिए जिनसे आपको प्रसन्नता मिलती हो, आपके जीवन को किसी सीख और खोज से भर दे और अपने सपनों को पाने का प्रयास करिए। अक्सर लोग ऐसे दूसरे लोगों में रुचि दिखाते हैं, जो सम्पूर्ण, प्रसन्न जीवन व्यतीत करते हुये लगते हैं।  क्या आप सदैव से ही अपना एक वीडियो गेम बनाना चाहते थे? यह करना संभव है!  किताब लिखनी है? तो फिर उठो और इसे कर के दिखा दो! गुफ़ाओं में खोज बीन करने में महारत हासिल करना चाहते हैं? आप कर सकते हैं! अपने सपनों का पीछा करिए और आप पाएंगे कि लडकियाँ आपके उत्साह और इस दृढ़ निश्चय की ओर आकर्षित होती हैं। किसी के साथ संबंध बनाने के बाद भी अपनी रुचियाँ बनाए रखने से आप “एक-दूसरे पर निर्भर” बनने से बच सकते हैं। एक-दूसरे पर निर्भर, संबंध तब बनते हैं, जब एक या दोनों साथियों को ऐसा लगता है कि वे दूसरे के बिना सम्पूर्ण या प्रसन्न नहीं हो सकते हैं। यह सही नहीं है, और आप अपने से ईमानदार रहकर इस प्रारूप से बच सकते हैं। इससे आपके प्रति ऐसे लोग आकर्षित होंगे, जो स्वयं से भी ईमानदार हैं। कोई भी इंसान बस ऐसे ही किसी के साथ प्यार करने का निर्णय नहीं कर लेता। किसी से प्यार इसलिए होता है क्योंकि सम्बद्ध व्यक्ति में प्रेम करने योग्य गुण होते हैं। प्यार अक्सर समय के साथ गहरा और मजबूत होता जाता है, तो आपका काम लड़की को यह दिखाना है कि आप साथ रखने लायक़ हैं। अपने व्यक्तित्व को चमकने दीजिये और उसे यह देखने दीजिये कि आप वास्तव में क्या हैं और आपके पास प्रस्तुत करने को क्या कुछ है। ऐसा पता चलता है कि लोग अक्सर यह पाते हैं कि हास्य, दयालुता और ईमानदारी जैसे लक्षण आपको शारीरिक रूप से “अधिक” आकर्षक बना देते हैं!   अन्य गुण जिनका प्रभाव लोगों के दृष्टिकोण से आपके आकर्षण पर पड़ता है वह हैं, सम्मान देने की भावना, ईमानदारी, कठोर परिश्रम और बुद्धिमता।  स्टडी से यह भी सुझाव मिला है कि महिलाएँ दयालुता और बुद्धिमता जैसे व्यक्तित्व एवं सामाजिक लक्षणों का मूल्यांकन शारीरिक लक्षणों से अधिक करती हैं। : सेन्स ऑफ़ ह्यूमर (Sense of Humor) पाइए। यह कोई छिपी हुई बात नहीं है कि लड़कियां हमेशा उसी व्यक्ति को पसंद करती हैं जो मजाक कर सके या फिर विनोद पूर्ण हो सकता है – वास्तव में यह एक प्रकार का विज्ञान है! अपने फ्रेंड्स के साथ मिलकर अक्सर चुटकुले सुनाया करिये करिए और ये भी पता कर लीजिये कि कौन से चुट्कुले काम करते हैं और कौन से नहीं। जब आप लड़की के साथ अकेले हों, तब चुटकुला सुनाना तनाव समाप्त करने का एक बढ़िया तरीक़ा हो सकता है।  याद रखिए: यदि आप अच्छी तरह से चुट्कुले नहीं भी सुना पाते हैं, तब भी आपमें सेंस ऑफ़ ह्यूमर तो हो ही सकता है – आपको केवल हँसना पसंद होना चाहिए और मज़ाकिया लोगों के आस पास होना पसंद होना चाहिए। आपके पास अच्छे लोग भी तभी मौजूद होंगे, जब आप खुद एक मजाकिया इंसान बनेंगे। कटुता अथवा व्यंगपूर्ण हास्य अच्छी बात नहीं है। सकारात्मक, या जहाँ तक हो सके थोड़ा सा अपने प्रतिकूल हास्य का प्रयास करिए।  जैसे कि, यदि आप कॉफी शॉप में एक साथ हों तो शायद आप ऐसा कुछ कह सकें “मैंने सुना है दो तरह के लोग होते हैं; कॉफी व्यक्ति और दुखी व्यक्ति। आपका क्या विचार है?” लड़के और लड़कियां दोनों के द्वारा अपने साथी में देखी जाने वाली सबसे महत्त्वपूर्ण गुणों में से एक है, चंचल होना। तो आप इसलिए चंचल बनना चाहते हैं क्योंकि शायद उन्हें लगता है कि चंचल होना आकर्षक होता है। आप चंचल कैसे बन सकते हैं? किसी बोरिंग रूटीन, जैसे पढ़ाई को रुचिकर और मज़ाकिया बना दीजिये, उदाहरण के लिए गणित की समस्या को गीत बनाया जा सकता है। चीज़ों को बहुत गंभीरता से मत लीजिये। और सबसे महत्त्वपूर्ण बात तो है, आपकी आपके ही ऊपर हँसने की क्षमता। मजाक पसंद करने वाला बनकर, चिंता को सामने ना दर्शाकर और अपना खुद का मज़ाक उड़ाने की क्षमता रखकर, आप लड़कियों के सामने ये दर्शाने में कामयाब हो जाते हैं, कि आप तनावग्रस्त या आक्रामक नहीं हैं। आपके इस व्यवहार को देखकर आपके आस-पास के लोग भी आपके साथ बातचीत करने में सहज हो जाते हैं और उनके लिए आपके साथ घूमना फिरना अधिक आनंददायक हो जाता है। : वास्तव में प्रेम करने योग्य होने के लिए आपको यह विश्वास करना होगा कि आप किसी के साथ होने के लायक़ हैं। अधिकांश लड़कियां ऐसे लोगों की ओर नहीं आकर्षित होती हैं जो स्वयं को लगातार नीचा दिखाते रहते हैं। तो फिर आत्म-विश्वासी बनिए लेकिन अहंकारी नहीं। इस बात को जान लीजिये कि आप किस काम को अच्छा कर सकते हैं। न तो उसके बारे में बहुत ज्यादा शेखी बघारिये और न ही दिखावा करिए, परंतु इन चीज़ों को अपनी दिनचर्या में ले आइये और कभी कभार उनको दिखाने में भी हिचकिचाइए मत।  असल में विश्वास और अहंकार में अंतर केवल यह है कि आप खुद के बारे में कैसे सोचते हैं। असल में आत्मविश्वास होने का अर्थ है कि आप जानते हैं कि आप क्या हैं और आप उससे काफी सुखी और प्रसन्न हैं। अहंकार का जन्म अक्सर, खुद पर विश्वास कर पाने के लिए दूसरों को नीचा दिखाने की प्रतियोगित से होता है। वास्तविक रूप से खुद पर विश्वास रखने वाले व्यक्तियों को किसी को नीचा दिखाने की आवश्यकता नहीं पड़ती है और ना ही यह बताने के लिए कि वे कितने चतुर हैं किसी के साथ बदसलूकी करने की आवश्यकता होती है।  यदि आपको लगता है कि आपको अपना मज़ाक बनाने की जरूरत है ही, तब पहले ही ये सुनिश्चित कर लीजिये कि आप उसे एक चुट्कुले की तरह प्रस्तुत करने वाले हैं। अपने द्वारा की जा रही भूलों पर और उन मूर्खतापूर्ण चीज़ों पर हँसिये जो आप करते हैं, साथ ही उन चीज़ों पर भी हँसिये जिन्हें आप अपने संबंध में पसंद नहीं करते हैं। "सच में, आपको मुझे डाँस करने के लिए नहीं पूछना चाहिए। मैं एक बहुत ही बुरा डाँसर हूँ। मेरा डाँस करना, ना तो मेरे लिए सही है और ना ही यहाँ मौजूद किसी और के लिए। यही सबके लिए सबसे अच्छा होगा कि मैं चुपचाप एक साइड खड़ा रहूँ।" चीज़ों को उसके दृष्टिकोण से देखिये। उसको दिखाइए कि, आप उसके विचारों की सराहना करते हैं, फिर भले ही आप उसके विचारों से सहमत ना भी हों।  किसी भी बात के बारे में कल्पना करने से बेहतर है, कि आप उस चीज़ों के बारे में उससे पूछ लें। जब वो आपसे, उसके विचारों और भावनाओं के संबंध में बात करे, तब उन्हें ध्यान से "सुनिए।" यदि आपको चीज़ों को उसके दृष्टिकोण से देखने में दिक्कत हो रही है, तब उससे स्पष्टीकरण मांगने के लिए "मैं" वाले वाक्यों का उपयोग करिए, जैसे कि: "मैं सचमुच में समझना चाहता हूँ कि आप क्या कहना चाहती हैं, लेकिन फिर भी मुझे कुछ समझ में नहीं आ रहा है। क्या आप मुझे समझा सकती हैं कि आपको इस समय कैसा लग रहा है?" ईमानदारी से विश्वास का निर्माण होता है, परंतु जब एक बार विश्वास टूट जाता है तो फिर वो कभी वापस नहीं बन पाता है। उस पल के बाद से आपकी बातों पर हमेशा संदेह ही रहेगा। जहाँ तक हो सके स्वयं ही बने रहिए और ईमानदार भी।  अपने ईमानदारीपूर्ण आशय प्रदर्शित करिए। अपनी योजनाओं, आवश्यकताओं और इच्छाओं के संबंध में ईमानदार और खुलकर बात करें। यदि वह इनसे अभी संतुष्ट नहीं भी है, आपने कम से कम एक शुरुआती बिन्दु तो स्थापित कर ही दिया है, जिसको आप एक दूसरे के निकट आने के लिए बाद में समायोजित कर सकते हैं। खुले हुए विचारों में, ईमानदारी में और जोड़-तोड़ करके बनाये हुए विचारों में काफी अंतर होता है। जैसे कि, स्वयं को उसके विश्वास का पात्र साबित करने के लिए आपको उसे अपने टेक्स्ट और ईमेल दिखाने की जरूरत नहीं है। आप दिन में कहाँ-कहाँ जाते हैं, या कहाँ पर हैं, आपके हर पल का हिसाब देने की भी जरूरत नहीं है। यह हस्तक्षेपीय व्यवहार है जिसके लिए स्वस्थ संबंधो में कोई स्थान नहीं है। धैर्यपूर्वक और क्रियात्मक रूप से सुनना सीख पाना ही सबसे महत्वपूर्ण पहलू है। आपके द्वारा हासिल की गई ये समझ, आपको उनकी परवाह दर्शाने वाले मददगार बातचीत करने में सहायता करेगी। किसी भी स्वस्थ संबंध में दोनों ही पक्ष स्वीकृत और सम्मानित महसूस करते हैं।  वो जो भी कहती है, उसको ध्यान से सुनिए। उसके बोलने के दौरान ही आपके जवाब की तैयारी में ना जुट जाइये। उसकी जो भी बात आपको समझ में नहीं आए, उसका स्पष्टीकरण यह कह कर माँगिये, “मुझे लग नहीं रहा है कि आपकी बात मुझे सही ढ़ंग से समझ आई है। मैंने सुना है ............. । क्या यही आपका अर्थ था?” इस प्रकार का स्पष्टीकरण, गलतफहमियों के होने तथा भावनाओं को चोटिल होने से बचाएगा। निष्क्रिय आक्रामकता से बचिए: निष्क्रिय आक्रामकता तब होती है जब आपकी गर्लफ्रेंड आपसे पूछती है क्या कुछ गड़बड़ है और आप कहते हैं, "नहीं, कोई गड़बड़ क्यों होगी?" जबकि आप वास्तव में परेशान होते हैं। यह अपने क्रोध या चोट को, उसका सामना किए बिना प्रदर्शित करने का, एक तरीका है और यह संबंधों में होने वाली बातचीत को ही नष्ट कर सकता है। अपनी भावनाओं के संबंध में खुलकर और ईमानदारी से बात करिए, मगर सम्मान भी बनाए रखिए। “मैं”-वाक्यों का इस्तेमाल करिए, जैसे कि यह कहने के स्थान पर कि “तुम मुझे फ़ोन करना भूल गईं और तुमने मेरी भावनाओं को आहत किया है।”, कहिए कि, “हालांकि तुमने कहा था कि तुम मंगलवार को मुझे फ़ोन करोगी, मगर तुमने किया नहीं, इससे मैं आहत हुआ।” “तुम” - वक्तव्य लोगों को रक्षात्मक बना देते हैं और वे वहीं पर रुक जाते हैं। वार्तालाप करना कोई एक तरफा रास्ता नहीं है। आपको भी ऐसा प्रतीत होना चाहिए कि वह आपकी बातें सुनती है और आपकी आवश्यकताओं को स्वीकार भी करती है। यह समझने का प्रयास करिए कि वह इतनी अलग क्यों है। उसकी इस विशेषता को एक पुरुस्कार की तरह समझिये और उसको वह कार्य और भी गतिविधियाँ करने के लिए प्रेरित करिए और उसे सक्षम बनाइये, जिसकी वजह से वो खुश और संतुष्ट होती हो। यदि आप ऐसी कोई चीज़ ढूंढ पाते हैं जिसे आप दोनों एकसाथ करना पसंद करें, तो ये आप दोनों के लिए बहुत ही अच्छा होगा। जैसे कि आप शायद कोई एक्शन मूवी देखना चाहें जबकि वो एक कार्टून मूवी (या इसका विपरीत)। एक दूसरे को वह करने की, जिसमें वह प्रसन्न रहे, आज़ादी देने के लिए अपनी-अपनी बारी की प्रतीक्षा करें। जिस प्रकार से आप उसको पूरी आज़ादी देते हैं, उसी प्रकार से आपको उसे हर वो चीज़ स्वयं करने देने में मदद करनी चाहिए, जो वो करना चाहती है। सामान्य तौर पर इसका अर्थ है उसको उन चीज़ों को करने के लिए समय देना जो वह करना चाहती है, जैसे स्कूल या कोई कौशल या फिर इन्ही चीजों को उसके साथ करना। जब वह देखेगी कि आप ऐसे व्यक्ति हैं जो जीवन में उसके द्वारा चाही गई हर चीज़ों के लिए उसको सहारा दे रहे हैं, तब वह जान जाएगी कि आप ही वो इंसान हैं जिसकी उसे आवश्यकता है। हमेशा एक सच्चे मित्र और एक विश्वासपात्र की तरह उसके साथ रहिए। उसकी कमजोरियों को शीघ्रता से क्षमा कर दीजिये और जो भी अच्छा है उसे और मजबूत करिए। इसी प्रकार से, उसके साथ खुलेपन से रहिए ताकि आप उसके साथ रहने वाले सर्वश्रेष्ठ व्यक्ति हो सकें। प्रतिबद्ध प्रेम एक सहभागिता है जिसमें आप दोनों एक दूसरे के सर्वश्रेष्ठ को बाहर निकाल कर लाते हैं। जब आप उसको अपनी ओर लाते हैं, तब स्वयं को उस मानदंड पर स्थापित करिए। जब कोई व्यक्ति किसी दूसरे के प्यार को स्वीकार नहीं करता है, तब लोग उसे "फ्रेंड-ज़ोनिंग" कहते हैं। लेकिन याद रखिए कि आप ये सब-कुछ सही ढ़ंग से भी क्यों ना कर कर रहे हों और आगे भी करें, लेकिन तब भी इसका अर्थ यह नहीं होगा कि वह आपके प्यार में पड़ ही जाये। वह एक व्यक्तित्व है, जिसकी अपनी स्वतंत्र इच्छाएँ हैं और वह कोई वस्तु नहीं है जिसे वीडियो गेम में जीत लिया जाये।
उसको जानने की कोशिश करें: पता करिए कि उसे क्या करना पसंद है: उसको अपने साथ एक अच्छी सी डेट (Date) पर ले जाइए: अपनी तरफ से हमेशा स्पष्ट रहिए: शुरुआत में ही आत्मप्रशंसा में मत जुट जाइए: उसको उसकी आज़ादी दीजिये: पहले समझिये, कि फिजिकल अट्रैक्शन (physical attraction) किस तरह से काम करता है: अपना ध्यान रखिए: स्वयं को सफलता के लिए तैयार करिए: बॉडी लैंग्वेज से संकेतो को समझिये: बॉडी लैंग्वेज में खुलेपन के संकेतों को देखने का प्रयास करिए: आकर्षण के संकेतों को पहचानिए: उसके मुस्कुराने के ढंग पर ध्यान दीजिये: आपकी ओर से आकर्षित होने के संकेत दीजिये: पहला क़दम बढ़ाने का प्रयास करिए: यदि आपको लगता है कि वो आपको आमंत्रित कर रही है तब कोमलता से स्पर्श करने का प्रयास करिए: उसका आँकलन ना करें: उसके बदलने जाने की आशा करने से बचिए: संभावनाओं के प्रति जागरूक हो जाइए: अपना जीवन जिएँ: उसको अपने प्यार करने योग्य गुण दिखाइए: मजाकिया बनें चंचल (playful) बनिए: खुद पर विश्वास रखें उसके विचारों, भावनाओं और मनोभावों को सम्मान दीजिये: "सदैव" अपने और उसके साथ ईमानदार बने रहिए: सुनने और बात करने के लिए हमेशा तैयार रहिए: उसकी अलग पहचान को स्वीकार कर लीजिये: उसको अपने सपने प्राप्त करने में सहायता करिए: निष्ठा और प्रतिबद्धता दिखाइए: इस बात को समझ लीजिये कि जरूरी नहीं है क़ि वो आपके प्यार में पड़े ही:
https://www.wikihow.com/Get-a-Girl-to-Fall-in-Love-with-You https://www.wikihow.com/Get-a-Girl-to-Fall-in-Love-with-You https://www.wikihow.com/Get-a-Girl-to-Fall-in-Love-with-You https://www.wikihow.com/Get-a-Girl-to-Fall-in-Love-with-You https://www.wikihow.com/Get-a-Girl-to-Fall-in-Love-with-You
Winning Her Heart Understanding Attraction Keeping Your Mind Open Being Amazing Treating Her as an Equal